**מלגת פולברייט למצטיינים בהוראה לשנת 2017**

1. **רקע**

קרן חינוך ארצות הברית-ישראל מחפשת מורים מצטיינים המלמדים בבתי הספר היסודיים, בחטיבות הביניים ובבתי הספר העל-יסודיים להגיש את מועמדותם להשתתפות בתכנית פולברייט למצטיינים בהוראה. מוזמנים להגיש בקשה לקבלת המלגה מורים הפועלים לקידום למידה משמעותית, מטפחים מצוינות ומקדמים יזמות, מובילים את תלמידיהם למימוש עצמי ונותנים מענה לשונה.

מלגת פולברייט למצטיינים בהוראה היא תכנית הממומנת על ידי ממשלת ארצות הברית לשם זיהוי ועידוד מצוינות בהוראה בארצות הברית ומחוצה לה. במסגרת התכנית מוענקות מלגות לאנשי הוראה מצטיינים כדי לאפשר להם לבקר במהלך סמסטר אחד בתכנית לתואר שני בפקולטה לחינוך בארצות הברית, שם יכין כל אחד מהם פרויקט חינוכי מחקרי על פי תכנונו. בסוף התכנית על כל המשתתפים להגיש את הפרויקטים בהתאם למתכונת ולתכנים שהציעו בעת הגשת המועמדות. על הפרויקטים לעודד דיאלוג בין-תרבותי התומך בפעילויות הוראה עתידיות. האוניברסיטה המארחת תמנה לכל משתתף חונך שיסייע לו בליטוש הרעיונות לפרויקט. במסגרת התכנית המשתתפים נדרשים לגלות יצירתיות בפיתוח פעילויות שיקדמו וישפרו את הפרויקט שלהם ויתרמו להצלחת יישומו. כל מורה אורח יתבקש להגיש מצגות לגבי פעילויותיו במסגרת הפרויקט ולתעד בכתב, בצילום או באמצעים אחרים את מחשבותיו וחוויותיו משהייתו בארה"ב. בנוסף על העבודה על הפרויקטים הפרטניים, יוכלו עמיתי התכנית להשתתף בשני קורסים של האוניברסיטה המארחת, לערוך תצפיות וללמד בבתי הספר המקומיים וכן לעסוק בפעילויות נוספות הקשורות בהוראה.

התכנית תתקיים מאמצע אוגוסט 2017 עד אמצע דצמבר 2017.

1. **הטבות לעמיתי התכנית**

עמיתי התכנית זוכים למימון נסיעות, שכר לימוד, דמי מחיה, מגורים (ליד האוניברסיטה), ביטוח רפואי מוגבל וקרנות העשרה מקצועית.

בני משפחה רשאים להצטרף לעמיתי התכנית, אולם התכנית אינה מספקת תמיכה כספית לנסיעותיהם, להוצאות הכרוכות בשהייתם בארצות הברית או לכל הוצאה אחרת שלהם. אם יצטרפו בני משפחה אל עמיתי התכנית תסייע האוניברסיטה המארחת במציאת דיור חלופי לעמיתים ולמשפחותיהם.

1. **הקריטריונים לזכאות**
	* על מגישי הבקשות למלגת פולברייט לעמוד בקריטריונים האלה:
	* מורה במשרה מלאה.

(מומחי מדיה/ספרנים, יועצים, רכזי חינוך מיוחד ומנהלים אדמיניסטרטיביים אשר מלמדים לפחות 50% מהזמן רשאים גם כן להגיש את מועמדותם).

* + ניסיון מקצועי במשרה מלאה במשך חמש שנים לפחות
	+ אזרחות ישראלית
	+ שליטה בשפה האנגלית בדיבור ובכתיבה המאפשרים למועמד להשתתף בקורסים אקדמיים, ללמד, להנחות סמינרים ולהציג מצגות בבתי ספר בארה"ב. על המועמדים להציג ציון עדכני של לפחות 79 במבחן TOEFL או ציון עדכני של 6.5 במבחן IELTS.
	+ יכולת מנהיגות
	+ ניסיון בהנחיית סדנאות או בהובלת פעילויות לפיתוח מקצועי.
1. **הנחיות להכנת הבקשה למלגה**

על מועמדים המעוניינים להשתתף בתכנית פולברייט למצטיינים בהוראה והעונים על הקריטריונים לזכאות, להגיש את הבקשה ל"קרן חינוך ארצות הברית-ישראל", האחראית על ניהול תכנית פולברייט בישראל. הבקשות ייבדקו על ידי ועדה מקצועית של הקרן, שתבחר כשמונה מועמדים אשר יומלצו בפני האחראים על התכנית בארה"ב, שבידיהם ההחלטה הסופית לגבי הזוכים.

על הבקשה לכלול את המסמכים האלה:

* + טופס בקשה מלא
	+ אישור חל"ת (שנת שבתון)
	+ תוצאות מבחן IELTS/TOEFL
	+ הערכה/המלצה של מנהל בית הספר על המועמד, אשר תתייחס לתבחינים האלה: הליכי הוראה וגישה חינוכית ברוח למידה משמעותית, הכלה, מימוש עצמי וקידום מצוינות
	+ קורות חיים באנגלית המוכיחים שהמועמד עומד בקריטריונים לזכאות
	+ גיליונות ציונים באנגלית מלימודים אקדמיים
	+ שני מכתבי המלצה
	+ הצעה לפרויקט חינוכי.

טופס המועמדות לתכנית נמצא בכתובת:

<http://www.fulbrightteacherexchange.org/application>

על המועמדים לוודא את שלמות תיק המועמדות אל מול הגב' סנדי מטר בקרן חינוך ארצות הברית-ישראל, טל' 03-5172131 שלוחה 204, דוא"ל Smattar@fulbright.org.il. את טופס הבקשה ואת המסמכים הנלווים יש לשלוח אליה לא יאוחר מ-א' בחשוון התשע"ז, 2 בנובמבר 2016.

1. **לפרטים נוספים**

מידע נוסף על התכנית אפשר לקבל בכתובת:

[www.fulbrightteacherexchange.org/international-applicants](http://www.fulbrightteacherexchange.org/international-applicants)

לפרטים אפשר לפנות אל הגב' שושנה שרייבר, אגף קשרי חוץ, טל' 02-5601875, דוא"ל shoshanashr@education.gov.il.